ДО

ОБЩИНСКИ СЪВЕТ

К Ъ Р Д Ж А Л И

П Р Е Д Л О Ж Е Н И Е

от ЕРОЛ МЮМЮН - КМЕТ НА ОБЩИНА КЪРДЖАЛИ
Относно: Даване на съгласие за предоставяне под наем без търг или конкурс на Сдружение „Съюз на офицерите и сержантите от запаса и резерва“, гр. София на общински имот представляващ: Помещение /бивш гарнизонен стол/, находящо се на първи етаж в жил. блок“Нов живот“, бул. „Тракия“, гр. Кърджали 
УВАЖАЕМИ ОБЩИНСКИ СЪВЕТНИЦИ,
В изпълнение на Решение №88 от 27.05.2021 г. на Общински съвет – Кърджали без търг или конкурс е сключен Договор №18079-02/05.08.2021год. със  сдружение „Съюз на офицерите и сержантите от запаса и резерва” със седалище и адрес на управление: гр. София, район Възраждане, бул.”Христо Ботев” №48, за възмездно ползване под наем на общински обект, представляващ: Помещение/бивш гарнизонен стол/, находящо се на първи етаж в жил. бл.”Нов живот”, бул.”Тракия”, гр. Кърджали, с полезна площ 87,50 кв.м. 

В Община Кърджали постъпи искане от сдружение „Съюз на офицерите и сержантите от запаса и резерва”, гр. София “, ЕИК121071877 със седалище и адрес на управление: гр. София, бул. „Христо Ботев“ №48, представлявано от председателя генерал о.з. Златан Стойков, чрез пълномощен представител подполковник о.з. Бойко Бенеков-председател на Областния съвет на СОСЗР-Кърджали, с пълномощно Рег. №4411/2026г. от нотариус Цветанка Симеонова, рег. №30 на Нотариална камара за подновяване на договора за наем. Сдружението е регистрирано с нестопанска цел с обществено полезна дейност.
Съгласно разпоредбите на  чл.14, ал.6 от Закона за общинската собственост и чл.35, т.2 и чл.37, ал.1, т.1 и ал.4 от Наребата за реда за придобиване, управление и разпореждане с общинско имущество  с решение на Общинския съвет могат да се отдават  под наем без търг или конкурс свободни нежилищни имоти – частна общинска собственост на юридически лица, осъществяващи дейност в обществена полза.
Базисната наемна цена,  съгласно чл.41, ал.3 от Наредбата за реда за придобиване, управление и разпореждане с общинско имущество на Община Кърджали, за помещения на организации с нестопанска цел в обществена полза е в размер на 1.50 € на квадратен метър.
Във връзка с гореизложеното, предлагам Общински съвет - Кърджали, след обсъждане да приеме следното           
                                                       ПРОЕКТ
Р Е Ш Е Н И Е:

На основание чл.21, ал.1, т.8 от ЗМСМА, чл.14, ал.6 от Закона за общинската собственост и чл.35, т.2  чл.37, ал.1, т.1 и ал.4, от Наредбата за реда за придобиване, управление и разпореждане с общинско имущество на Община Кърджали, Общински съвет - Кърджали реши:

1.ДАВА СЪГЛАСИЕ за предоставяне без търг или конкурс под наем на Сдружение „Съюз на офицерите и сержантите от запаса и резерва“, ЕИК121071877 със седалище и адрес на управление: гр. София, бул. „Христо Ботев“ №48,  на общински обект, представляващ: Помещение /бивш гарнизонен стол/, находящо се на първи етаж в жил. блок “Нов живот“, бул. „Тракия“, гр. Кърджали , с полезна площ 87,50 кв.м.,  с месечна наемна цена в размер на  131.25 €, без ДДС, за срок от 5 години.
2. Възлага на кмета на общината да издаде заповед и да сключи  договор за наем на имота по т.1 от настоящото решение.
КМЕТ НА

ОБЩИНА  КЪРДЖАЛИ: ...............………..

                                              /ЕРОЛ МЮМЮН/

 Изготвил: 

                 Ст. експерт  ОС:……………

                             / К. Емурла /

Съгласувано:                               

        Директор дирекция ОСИ:……………..

                                                / Г. Мустафа/
         Н-к отдел  ОС:………………                                           

                                 /Б. Хасанова /  
        Ст. юрисконсулт:...................
                                     /Р. Иванов/   

